
Stavebný zámer

Celkový rozsah a obsah stavebného zámeru závisí na umiestnení, druhu a rozsahu stavby, jej prevádzke a oprávnených požiadavkách dotknutých orgánov a dotknutých právnických osôb na stavbu.

Stavebný zámer obsahuje tieto hlavné časti:
A. Zoznam dokumentácie
B. Súhrnná správa
C. Situačné výkresy
D. Dokumentácia stavebných objektov
E. Prílohy

A. Zoznam dokumentácie
Zoznam dokumentácie je textový dokument, ktorý obsahuje:
a) ID stavby, ak je pridelené informačným systémom,
b) názov stavby a miesto stavby,
c) počet strán A4 zoznamu dokumentácie,
d) dátum vydania a označenie revízie, prvý zoznam s označením revízia 00,
e) pre časti B, C a D zoznam všetkých textových a grafických dokumentov, ktoré sú súčasťou dokumentácie vrátane uvedenia projektanta zodpovedného za vypracovanie jednotlivých častí dokumentácie,
f) pre časť E zoznam všetkých príloh.

Názvy všetkých hlavných častí dokumentácie, textových dokumentov a grafických dokumentov musia byť v súlade s prílohou č. 24, ak ide o elektronické podanie.

B. Súhrnná správa
Súhrnná správa obsahuje súhrn základných údajov súvisiacich s riešením navrhovanej stavby alebo súboru stavieb a jej prevádzky, ktoré sú určujúce pre jej plánovaný účel a zabezpečenie splnenia základných požiadaviek na stavby a stavebno-technických požiadaviek na výstavbu.

Súhrnná správa obsahuje najmä tieto údaje:
1) Identifikačné údaje
1.1 Identifikačné údaje stavby alebo súboru stavieb
a) ID stavby, ak je pridelené informačným systémom,
b) názov stavby,
c) miesto stavby: okres, obec, ulica, súpisné číslo, orientačné číslo,
d) stavebné pozemky: katastrálne územie, register, parcelné čísla pozemkov, číslo listu vlastníctva; pri veľkom rozsahu je možné uviesť v prílohe,

e) identifikačný kód stavby: podľa vyhlášky Úradu pre územné plánovanie a výstavbu Slovenskej republiky upravujúcej členenie stavieb, pri súbore stavieb podľa účelu hlavnej stavby,
f) [bookmark: OLE_LINK5][bookmark: OLE_LINK6]typ stavby: drobná stavba/ jednoduchá stavba/ vyhradená stavba/ iná stavba/ stavebná úprava/ údržba stavby,
g) [bookmark: OLE_LINK7][bookmark: OLE_LINK1][bookmark: OLE_LINK4]charakter stavby: nová stavba / zmena dokončenej stavby / zmena v užívaní stavby / odstránenie stavby/ drobná stavba, stavebná úprava alebo údržba stavby, ak po ohlásení boli určené na konanie o stavebnom zámere/ nepovolená stavba, nepovolená stavebná úprava, nepovolená terénna úprava, nepovolená vonkajšia úprava, nepovolená stavebná konštrukcia ako súčasť stavby významnej investície,
h) trvalá stavba alebo dočasná stavba.

1.2 Identifikačné údaje stavebníka
a) identifikačné údaje stavebníka,
b) právny vzťah k stavebným pozemkom,
c) právny vzťah k existujúcim stavbám.

1.3 Identifikačné údaje projektanta
a) identifikačné údaje projektanta alebo generálneho projektanta, ak bol stavebníkom ustanovený,
b) identifikačné údaje projektantov jednotlivých častí projektovej dokumentácie.

2) Základné údaje o navrhovanej stavbe alebo súbore stavieb a ich prevádzke
a) základné údaje o navrhovanej stavbe, jej rozsahu a účele,
b) základné údaje o navrhovanej prevádzke stavby.

3) Údaje o súlade navrhovanej stavby so záväznou časťou príslušnej územnoplánovacej dokumentácie
a) identifikácia príslušnej územnoplánovacej dokumentácie,
b) vyhodnotenie súladu so záväznou časťou územnoplánovacej dokumentácie.

4) Východiskové podklady a prieskumy

5) Členenie navrhovanej stavby alebo súboru stavieb
Členenie stavby alebo súboru stavieb na stavby, stavebné objekty a prevádzkové súbory a určenie hlavnej stavby.

6) Prehľad kapacitných údajov a bilancií stavby alebo súboru stavieb
Prehľad navrhovaných kapacitných údajov stavby:
a) plošné, výškové a objemové výmery,
b) funkčné kapacity a ich účelové jednotky,
c) kapacitné nároky stavby a jej prevádzky na energie, energetické a iné médiá, palivá, ich základné technické parametre, požadované množstvá a zdroje,
d) kapacitné nároky stavby a jej prevádzky na pitnú vodu a úžitkovú vodu,
e) druhy a bilancie odpadových vôd,

f) popis druhu surovín pre zabezpečenie výroby, ich základné technické parametre a množstvá, ak ide o stavbu s výrobnou prevádzkou.

7) Popis stavby alebo súboru stavieb
Popis stavby alebo súboru stavieb obsahuje najmä:
a) navrhované	urbanistické,	architektonické,	stavebno-technické	a konštrukčno-materiálové riešenie stavby a okolia,
b) popis	plánovanej	prevádzky	vrátane	jej	technického,	energetického	a technologického vybavenia a požiadaviek na zabezpečenie prevádzky stavby,
c) popis zabezpečenia požiadaviek na vnútorné prostredie stavby,
d) prehľad splnenia základných požiadaviek na stavby,
e) dodržanie	stavebno-technických	požiadaviek	na	stavby	a	spôsob	riešenia bezbariérového prístupu a užívania, ak sa na stavbu vzťahuje,
f) údaje o existujúcich nadzemných a podzemných stavbách na stavebnom pozemku vrátane sietí a zariadení technického vybavenia,
g) nároky na zásobovanie energiami, vodou a na odvádzanie odpadových vôd,
h) možnosti pripojenia stavby na siete a zariadenia technického vybavenia územia, najmä na verejný vodovod, na verejnú kanalizáciu a na distribučnú sieť elektriny,
i) spôsob odvádzania odpadových vôd a nakladanie s nimi,
j) spôsob nakladania so zachytenými vodami z povrchového odtoku,
k) návrh úprav terénu stavbou dotknutého územia vrátane popisu zmien vzhľadu alebo odtokových pomerov, vegetačných úprav, výsadby drevín a ďalších opatrení pre zabezpečenie udržateľnosti územia,
l) dopravné pripojenie stavby na dopravné vybavenie územia a dopravné riešenie a parkovanie pre potreby užívania navrhovanej stavby,
m) údaje o technologickom zariadení, o koncepcii skladovania, riešení vnútornej dopravy a plôch pre obsluhu, údržbu a opravy a nároky na vykonanie skúšobnej prevádzky po dokončení stavby pri stavbách s výrobným, technickým alebo technologickým zariadením,
n) údaje o plánovanom priebehu výstavby a o uvedení stavby do prevádzky,
o) spôsob zaistenia bezpečnosti a ochrany zdravia pri práci a bezpečnosti technických zariadení pri výstavbe a užívaní stavby.

8) Vplyv stavby alebo súboru stavieb na životné prostredie a chránené záujmy v dotknutom území
a) popis vplyvu na životné prostredie a na ochranné pásma, chránené územia, pamiatkové rezervácie alebo pamiatkové zóny v dotknutom území,
b) vyhodnotenie splnenia podmienok, ktoré určil príslušný orgán v rozhodnutí vydanom v konaní o posúdení vplyvu stavby na životné prostredie alebo v záverečnom stanovisku a spôsob ich zohľadnenia v návrhu stavby,
c) údaje o nakladaní s odpadmi počas výstavby a počas užívania stavby.

9) Predpokladané celkové náklady stavby alebo súboru stavieb

a) predpokladané celkové náklady stavby alebo súboru stavieb pre účely určenia výšky správnych poplatkov a podmienok na umiestnenie umeleckého diela,
b) spôsob financovania, ak ide o stavbu plne alebo čiastočne financovanú z verejných prostriedkov.

C. Situačné výkresy
SIT.001 Situačný výkres širších vzťahov
Situačný výkres väčšieho územného celku s vyznačením stavby alebo súboru stavieb, hraníc stavebného pozemku, okolitej zástavby, väzieb na dopravné a technické vybavenie územia, chránených záujmov a limitov v širšom území stavby, ak ich nie je možné dokumentovať na situačných výkresoch SIT.002 a SIT.003.

SIT.002 Koordinačný situačný výkres
Situačný výkres súčasného stavu územia so zakreslením stavby alebo súboru stavieb, susedných stavieb, hraníc stavebného pozemku, hraníc staveniska, existujúcich pozemných komunikácií a sietí technického vybavenia územia s vyznačením návrhu pripojenia na dopravné vybavenie územia a miest predpokladaného pripojenia na siete a zariadenia technického vybavenia územia, existujúcej a navrhovanej zelenej infraštruktúry, existujúcich a navrhovaných ochranných pásiem, iných chránených objektov a území, odstraňovanej stavby, drevín určených na výrub v dotknutom území. Vypracovaný v spoločnej mierke na podklade katastrálnej mapy a geodetického zamerania pôvodného terénu riešeného územia, výškopis a polohopis, overeného autorizovaným geodetom a kartografom.

SIT.003 Situačný výkres stavby na podklade katastrálnej mapy
Situačný výkres súčasného stavu územia so zakreslením stavby alebo súboru stavieb, uvedením odstupov od hraníc stavebného pozemku a od okolitých stavieb, s označením navrhovaných stavieb a stavebných objektov. Vypracovaný v spoločnej mierke na podklade katastrálnej mapy a geodetického zamerania pôvodného terénu riešeného územia, výškopis a polohopis, overeného autorizovaným geodetom a kartografom.

SIT.004 Špeciálny situačný výkres
Iný situačný výkres, ak je potrebný.

D. Dokumentácia stavebných objektov
Výkresová dokumentácia stavebného zámeru je vypracovaná v podrobnosti základného architektonického a základného stavebného návrhu stavby, jej umiestnenia a pripojenia na technické a dopravné vybavenie územia. Výkresová dokumentácia obsahuje výkresy v mierke 1 : 200 alebo 1 : 100, v závislosti od rozsahu stavby, z ktorých musia byť dostatočne zrejmé najmä architektonické, stavebno-technické, plošné, objemové, dispozičné a prevádzkové parametre navrhovanej stavby a jej výškového a polohopisného osadenia vo vzťahu k terénu na pozemku.

Výkresová dokumentácia obsahuje najmä:
a) charakteristické	pôdorysy,	rezy a pohľady so	základnými	kótami,	s označením stavebných objektov,
b) legendu navrhovaných miestností alebo priestorov s ich plošnými výmerami,
c) v prípade inžinierskych stavieb pôdorysy a charakteristické (vzorové) rezy konštrukciami stavby alebo vedeniami technického vybavenia, ich umiestnenie na pozemku a vzťah k terénu,
d) schémy umiestnenia a výškového usporiadania špecifických častí stavby (zdrojov znečisťovania ovzdušia, zdrojov hluku, infrazvuku a vibrácií, zariadení technického, energetického alebo technologického vybavenia stavby, vyhradené technické zariadenia a určené technické zariadenia) s vplyvom na okolie a bezpečnosť, vypracované na podklade situačných výkresov, pôdorysov alebo rezov,
e) dispozičné schémy výrobných, technických, technologických a energetických zariadení vybavenia prevádzky stavby,
f) doplnkové výkresy v závislosti od druhu stavby a jej prevádzky, ktorých vypracovanie je nevyhnutné pre dostačujúce znázornenie navrhovanej stavby, napríklad pri pamiatkovo chránených objektoch, inžinierskych stavbách.

E. Prílohy
Samostatné dokumenty, posudky, výsledky meraní a prieskumných prác, prípadne iné výsledky pomocných zisťovaní a doklady, ktoré preukazujú vlastnosti stavby rozhodujúce pre ich posúdenie v konaní.

Prílohami k stavebnému zámeru sú:
a) geodetické zameranie pôvodného terénu riešeného územia, polohopis a výškopis, overené autorizovaným geodetom a kartografom,
b) riešenie protipožiarnej bezpečnosti stavby v podrobnosti podľa osobitných predpisov.

Súčasťou príloh k stavebnému zámeru sú podľa potreby aj ďalšie dokumenty, najmä:
a) inžiniersko-geologický prieskum,
b) hydrogeologický prieskum,
c) prieskum environmentálnej záťaže,
d) dendrologické posúdenie,
e) návrh náhradnej výsadby drevín,
f) svetelno-technické posúdenie denného osvetlenia a preslnenia z pohľadu vplyvu stavby na okolie a predpoklady splnenia svetelno-technických požiadaviek na vnútorné prostredie stavby,
g) posúdenie technických vlastností a parametrov potrebných špecifických stavebných konštrukcií alebo zariadení.
